**Ministru kabineta noteikumu projekta „Grozījums Ministru kabineta 2011.gada 11.oktobra noteikumos Nr.796 „Noteikumi par darbības programmas „Infrastruktūra un pakalpojumi” papildinājuma 3.5.2.1.2.apakšaktivitāti „Pasākumi uzņēmumu siltumapgādes sistēmu efektivitātes paaugstināšanai””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Ministru kabineta 2012.gada 11.oktobra noteikumos Nr.796 „Noteikumi par darbības programmas „Infrastruktūra un pakalpojumi” papildinājuma 3.5.2.1.2.apakšaktivitāti „Pasākumi uzņēmumu siltumapgādes sistēmu efektivitātes paaugstināšanai”” (turpmāk – MK noteikumi Nr.796) ir noteikts, ka darbības programmas „Infrastruktūra un pakalpojumi” papildinājuma 3.5.2.1.2.apakšaktivitātē „Pasākumi uzņēmumu siltumapgādes sistēmu efektivitātes paaugstināšanai” (turpmāk – 3.5.2.1.2.apakšaktivitāte) pieejamais Kohēzijas fonda (turpmāk – KF) finansējums ir 13 007 742 lati. 3.5.2.1.2.apakšaktivitātē izsludinātās projektu iesniegumu atlases rezultātā tika iesniegti divi projektu iesniegumi par KF finansējumu 584 389,64 latiem, līdz ar to KF finansējuma atlikums ir 12 423 352,36 lati.Savukārt Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām” (turpmāk – MK noteikumi Nr.824) ir noteikts, ka 3.5.2.1.1.apakšaktivitātes otrajā un turpmākajās kārtās pieejamais KF finansējums ir 35 815 555 lati. 3.5.2.1.1.apakšaktivitātē projektu iesniegumu atlases otrās un trešās kārtas ietvaros KF finansējuma atlikums – 7 248 433,08 lati.Ņemot vērā nepieciešamību veikt investīcijas centralizēto siltumapgādes sistēmu efektivitātes paaugstināšanai 3.5.2.1.1.apakšaktivitātes ietvaros (atbilstoši Latvijas siltumuzņēmumu asociācijas sniegtajai informācijai un Ekonomikas ministrijas veiktās aptaujas rezultātiem), Ekonomikas ministrija plāno organizēt 3.5.2.1.1.apakšaktivitātes projektu iesniegumu atlases nākamo kārtu. Līdz ar to nepieciešams veikt grozījumus MK noteikumos Nr.796, lai novirzītu 3.5.2.1.2.apakšaktivitātes KF finansējuma atlikumu 3.5.2.1.1.apakšaktivitātes projektu iesniegumu atlases ceturtajai kārtai. Attiecīgi MK noteikumos Nr.824 tiks veikti grozījumi, lai palielinātu 3.5.2.1.1.apakšaktivitātes otrajā un turpmākajās kārtās pieejamo KF finansējumu.Lai veiktu iepriekšminētos grozījumus MK noteikumos Nr.796, Ekonomikas ministrija ir ierosinājusi attiecīgus grozījumus darbības programmas „Infrastruktūra un pakalpojumi” papildinājumā. |
| 3. | Saistītie politikas ietekmes novērtējumi un pētījumi | Projekts šo jomu neskar.  |
| 4. | Tiesiskā regulējuma mērķis un būtība | Ministru kabineta noteikumu projekts paredz samazināt 3.5.2.1.2.apakšaktivitātē pieejamo KF finansējumu par 12 423 352,05 latiem. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komercsabiedrības, pašvaldības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 3.5.2.1.2.apakšaktivitātē pieejamais KF finansējums ir 584 389,95 lati. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi darbības programmas „Infrastruktūra un pakalpojumi” papildinājumā, grozījumi MK noteikumos Nr.824. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta valsts aģentūras „Latvijas Investīciju un attīstības aģentūra” esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministrs D.Pavļuts

Vīza: valsts sekretārs J.Pūce

13.04.2012 15:37

L.Mičule

67013093, Liga.Micule@em.gov.lv